**د وطن ګـوند د ۱۳۹۱ لمریز کال د تلی د میاشتی پنځمی**

**نیټی د عمومی مجمعی له خوا تصویب شوی ګوندی سند**

**کابل ـ افغانستان**

**دوطن ګوند مرامنامه**

**۱**

**دلوی او بخښونکی خدای په نامه**

**د وطن ګوند مرامنامه**

**زمونږ ګران هیواد افغانستان یو واحد، خپلواک، اسلامی، د لرغونو تمدنونو زانګو، د اوږد تاریخ، توریالي اولس، منل شوو دودونو او طبیعي زیرمو او بډاینو لرونکۍ هیواد دۍ.**

**افغانستان د ملی غورځنګونو او آزادي غوښتونکو مبارزو میړنو خاوره او د وتلو او ویاړلو مشرانو او شخصیتونو د روزني ټاټوبي دۍ. زمونږ د هیواد تاریخ د دیني عقایدو، د خاورې د بشپړوالی ، دملی ارزښتونو او ملي نوامیسو، د ملي یووالي د ټینګښت او دموکراسی څخه د دفاع په لیار کښې د ولسونو د مبارزو او هڅو شاهد دۍ. دغو مبارزو د آزادي غوښتونکو ځواکونو، استعماري ضد، استبدادي ضد او روڼ آندو غورځنګونو په هڅو کښې ځلانده انعکاس موندلی، چه زمونږ دملی تاریخ له ویاړه ډک پاڼو ته ېې ښایست وربخښلۍ او د راتلونکو ترقی غوښتونکو غورځنګونو د نسلونو دپاره یۍ بډایه تجربي او د زده کړی درسونه په سوغات پرښي دي چه دغو تجربو او درسونو ته د پاملرنۍ په صورت کښې او د سیاسي آند لید د دستګاه په بڼه د هغو نویوالی، بډاینه او سمونه، کولای شول د افغان هیواد پالو د ترقي غوښتونکو مبارزو د جګو او ټیټو ارونکي لاره د ځلانده ډیوې په شاني روشانه کاندي .**

**۲**

**خو په خواشیني سره ویلاي شو چه د دموکراسي د لسیزی ( ۱۳۴۳ ــ ۱۳۴۵ هـ ـ ش ) په اوږدو د بیا تشکل په درشل کښي غورځنګ ته د افغانستان دسیاسي مشرتابه له لورې، پورتنیو تجربو او درسونوته دنه پاملرنې په وجه له طبیعی مسیره انحراف ورکړ شو، دنړۍوالو زبر ځواکو تر مینځ د سړې جګړې تر اغیز لاندې ( ښي او کیڼ ) ایدیالوژیکي تمایلات را په ډاګه شول، څو په پای کښي د ملي ګټوپر خلاف، هېواد د همدې جګړې دشدت په شرایطو کښې د نوموړو قدرتونو تر مینځ د سیالیو اود هغوي د سیمه ایزو لوبو په ډګر واړول شو او په پایله کښې یۍ د هېواد په کورنیو چارو کښې د پراخو بهرنیو لاس وهنو د پاره پلمي رابرسیره او پخپله هم د کورنیو عواملو په څیر د نظامي او وسله والو قواوو په کارونې سره، یو د بل پر ضد ودریدل.**

**د ۱۳۵۸ کال د مرغومي د میاشې په شپږمه نیټه د پخواني شوروي اتحاد نظامی تیرۍ د افغانستان په کورنیو چارو کښې د نړۍ والو ځواکونو او د سیمې د رقیبو هېوادونو د په داګه لاس وهنو د تشدید او پراختیا سبب وګرځید او د وضعیت پر پیچلتیاېي هومره زیاتوالی راوست چه حتی د ملي روغي او جوړې دسیاست د اعلان او تعمیل او د ژینیو توافقاتو د لاسلیک په پایله کښي په ۱۳۶۸ کال د سلواغی د میاشتې په ۲۶ مه نیټه د نوموړو یرغلګرو ځواکونو د وتلو وروسته هم نه یواځې دا چه همدا لاس وهنې او د هغه په اثر په هېواد کښې خونړۍ جګړي متوقفې نشوې بلکه د ژینیو د توافقاتو په نقضونې سره او ورپسې د ۱۳۷۱ کال د وری د میاشتې په ۲۷ مه نیټه د ملګرو ملتونو د سرمنشي د سولې د پنځه فقره یز پلان د ناکامولو او د هغو څخه د وروستنیو پایلو د رابرسیره کیدنې پس ( د وطن ګوند او دولتی جوړښتونو له هغې جملې څخه د افغانستان د جمهوریت د وسله والو ځواکونو د پاشلو، مجاهدینو ته د قدرت د لیږد، د کورنۍ جګړې د تداوم، د طالبانو د رامینځ ته کولو او قدرت ته د هغو د رسولو او د نړۍ والي بنیادګرايۍ، تروریزم او د مخدره توکو د تولید او د بهرنیو توطیئو په مرکز د افغانستان اړول ) هم دا بحران او د هغه په اثر روانو جګړو نورهم ژورتیا او پراختیا وموندله چه د افغانستان خلکوته دا هرڅه د خپلو لسګونو زرو بچیانو**

 **۳**

 **د شهادت، معیبوبیت او معلولیت، د سل ګونو زرو کورنیو له هغې جملې څخه د ړون آندو او ملي کادرونو د مهاجرت، د هېواد د ورانی، د اقتصادي، ټولنیزي او فرهنګې بنیادونو او جوړښتونو د چور او نابودۍ او د ملي نفاق د مینځ ته راوړنې په بیه تمام شول .**

**د جګړو د کلونو پیښې د کورنیو دښمنو لورو او داخلي سیالۍ او د قدرت دساتنۍ او یا دهغه د لاسته راوړنې پرسر مخامخ نښتې او په پاي کښې د هغه دماهیتآ نوي وضعیت د رامینځ ته کیدو وروسته کوم چه د ۱۹۹۱ کال د دسمبر په میاشت کښې د پخواني شوروی اتحاد د اضمحلال او په ځانګړي توګه د ۲۰۰۱ کال د سپتامبر د ( ۱۱ ــ مي ) پیښې په پایله کښې يې شکل ونیو د امریکا د متحدو ایالتونو او نړۍ والي ټولنې د نظامي مداخلې په اثر د طالبانو د ادارې سقوط او د ۲۰۰۱ کال د دسامبر په میاشت کښې دبن توافقات رامینځ ته شول چه د افغانستان په قضیه کښې يي متخاصم دخیل لورې د ایدیالوژیکي ــ تشکیلاتي پلوه له بحران سره مخ کړل او دهمدې ځواکونو پیل شوی سیاسي ــ تشکیلاتي پاشنې ته يۍ زیاته چټکې وروبخښله. دهمدې پاشني په دوام، ویاړلو او مستعدو ځواکونو سر را اوچت کړ او د تیرو قضایاوو په علمي نقادانه ارزونې سره یۍ دنوي فکري ــ سیاسي او تشکیلاتي راټولیدنې به لورې خپله لیوالتیا په ډاګه کړله.**

**یو هم دهمدې سیاسي ځواکونو څخه دهېواد په سیاسي وضعیت کښې د وطن ګوند دغړو مجدد انسجام جوړښت وو چه د خپل مجدد سیاسي حضور د دندې اجرا ته یۍ خپل چمتووالۍ څرګند کړ. یعني د هغه سیاسي ګوند مجدد حضور چه تر ټولو نورو د مخه يۍ دیوه مخکښ ځواک په توګه د شپیتمې لمریزې لسیزې په اوږدو کښې د وسلوال تقابل د شدت په بهیر کښې د شهید داکتر نجیب الله تر رهبرۍ او هدایت لاندۍ يۍ له طبیعي مسیره څخه د هېواد د ترقي غوښتونکي غورځنګ د بي لارې تابه حقیقت روښانه کړ. ایدیالوژیکي ضد تمایلات يۍ نقد کړل، دافغانستان دکشالي د نظامي حل سره يۍ مخالفت څرګند کړ ، د هېواد د ترقي غوښتونکو غورځنګونو تاریخي بهیر او تجربو، د اسلام د مقدس دین ارزښتونو او د هېواد منل شوو او غوره دودونو او دستورونو ته یی پام واړاوه او همدی ارزښتونو او وضعیت پر بنیاد یی د ملی روغی جوړی سیاسی مفکوره تنظیم کړه، د بین الافغانی تفاهم**

 **۴**

**او پوهاوي پر اساس يۍ د ملي روغې جوړې مشي اعلان کړه او دافغانستان دمعضلې د سیاسي او صلح آمیز د حل لاره يۍ غوره کړله. درست په همدې وخت کښې د وطن ګوند د خپلو غړو د مجدد انسجام د بهیر په بشپړونې سره د افغانستان (د ۱۳۸۳ کال د لندۍ د ۲۲ ــ مي د مرغومي تر ۱۴ ــ مي نیتې د لويې چرګې په وسیله) د نوي تصویب کړ شوي اساسي قانون او(د ۱۳۸۲ کال د تلي د میاښتې د ۲۲ ــ مي نیتې) د سیاسي ګوندونو د نافذ قانون د ارزښتونو پر بنسټ د خپلې مبارزې او سیاسي فعالیت نوی پړاو پیلوي. په همدې اساس د وطن ګوند چه د خپل تاسیس او فعالیت له پیل څخه (د ۱۳۶۹ کال د چنګاښ په میاشت کښې) ماهیتآ یو نوۍ سیاسي ځواک ګنل کیږي د افغانستان د آزادي بخښونکي او ترقي غوښتونکي غورځنګ له مینځه يۍ د همدۍ غورځنګ د وارث په توګه سر را اوچت کړۍ او له هغو څخه د ترلاسه شوو تجربو او درسونو ته په کتو سره له ذهنیګري، تلوار لرنې او ارمان پالنې پرته د هېواد له ټولنیز، اقتصادي او فرهنګي وضعیت، د سیمې او نړۍ د حالت د علمي ارزونې له مخې د افغانستان د خلکو او تاریخ پر وړاندې د مسؤلیت د احساس په لرنې سره د هېواد سیاسي ډګرته یو ځل بیا ورګدیږي. د هېواد د نورو ملي، بدلون غوښتونکو، ترقي خوښونکو او د مدني پلوه تولنو سره د مرستې او ریښتینې پوهاوي پرسټه پر اوسنیو ستونزو اوهر ډول پرشا تلني او محافظه کاري پر وړاندې د برلاسۍ په موخه، عمل کوي .**

**د افغاني ترقي غوښتونکي فرهنګ د ارزښتونو له مخې د ملي او دموکراتیک خاصیت لرنه د وطن ګوند اساسي ماهیت لرونکي ځانګړتیا ګنله کیږي . ګوند پر خپلو سوچونو ، وینو او کړنو باندې دغو ارزشتونو ته چه په عام بشري فرهنګ او ارزښتونو کښې د ژورو ریښو لرونکي دي ، ځان ژمن بولي ، له همدې امله د وطن ګوند د ژورو کیفی ټولنیزو ، اقتصادي بدلونونو پلوۍ دۍ .**

**خو نوموړو بدلونونو ته لاس رسۍ د توطئي ، نظامي کړنې ، د زور او تاوتریخوالي د کارونې، د قدرت د انحصار، پر ذهني کلیشه اي لوري د ټولنې د جبري سوقونې او د ټولنیزې، اقتصادي ودې او تکامل له اړینو پراوونو څخه د ټوپ وهنې له لارې په بشپړ ټوګه مردود ګني او معتقد دۍ چه ټولنیزو، اقتصادي بدلونونو، ناوړه حالت ته د پاي د ټکۍ ایښودل اوپرمختګ ، ټولنیز عدالت او ټولنیزې هوسايۍ ته رسیدنه د یوه اوږده تاریخي بهیر په**

**۵**

**اوږدو کښې د ملیونونو انسانانو د ګډو هڅو په پایله کښې شونۍ دۍ، د همدې وجې له مخې د وطن ګوند د ټولنیزي، اقتصادي ودې او پرمختیا او د ملي فرهنګ زرغونتیا د هغو تدریجي او صلح آمیزې ځانګړتیا ته په پاملرنې سره دا رنګه ملاتړ کوي څو دا هر څه د ملیونونو هېوادوالو انسانانو د خپلې خوښۍ او اګاهانه برخې اخیستنې له لارې تر سره شي. ګوند خپل نقش په نوموړي بهیر کښې د ترقي غوښتونکو افکارو او نظریو د خپرونو او نوموړو موخوته د لاس رسي په کار کښې د هېوادوالو سیاسي خوځښت ته د سمت ورکونې له لیارې د یوه سیاسي، پوه او یو موټي ځواک په توګه سر ته رسوي.**

**د وطن ګوند اساسي دندې د افغاني ټولنې ځانګړتیاوو ته په کتو سره په اوسني پړاو کښې ریښتینې او عادلانه سولې ته د رسیدو، بیا جوړونې، د ولسونو د هوساینې د کچې د لوړوالي په موخه د اقتصادي ټولنیزي پرمختیا، د ځاني پوهې او ملي یووالي د قانونمند بهیر د سرته رسونې او د دموکراسي د پراختیا او ژورتیا په لار کښې مبارزه تشکلوي او بالاخره د ټولنې د اقتصادي ــ سیاسي ژوندانه په ډګر کښي د هوسا ټولنې د ارزښتونو د رامینځ ته کیدلو، د هغو د ټینګښت ، پراختیا او ژورتیا له بهیر څخه دفاع کول دي. ددي په څنګ کښې د پورتني بهیر د بریالي پرمخ بیونې په کار کښې د ولسونو د اګاهانه ګډون د تامینولو په موخه د مدني ټولنې د جورښتونو له نقش څخه ملاتړ کوي .**

**موږ هوسا ټولنه دهغو آزادو او د مساوي حقوقو لرونکو متشکلو افرادو څخه ګنو څوک چه په یوه ټولنیز ولسواک او حقوق بنیاده نظام کښې د امنیت د تامین او د اقتصادي، ټولنیزي، سیاسي او فرهنګي هوسایۍ د شونتیاوو څخه برځمن وي، د دوۍ د پاره خپل قانوني حقوق او مکلفیتونه د ګد ژوندانه په بهیر کښې د درک وړ وي، د عالي فرهنګ په چوکاټ کښې او د قوي وطني احساس په لرنې سره هغه سرته ورسوي.**

**د وطن ګوند پورتنیو لرلیدو موخو ته د لاس رسئ د پاره لاندینۍ مرامنامه چه د اسلام د مبین دین له اصولو، د هېواد د اساسي قانون له مندرجاتو، ملي مفاخرو، افغاني رسالت او عامو بشري ارزښتونو سره پوره سمون لري، طرحه کړي، څو ټول خپل غړي او پلویان د هغي د پلي کیدو په**

**۶**

**لیار کښې د ولسونو د راجلبولو او یو ځای والي په منظور ګدې مبارزې ته وهڅوي .**

**په سیاسي ډګر کښې :**

**- ګوند د خپل ملي ماهیت له مخې دهېواد د استقلال، ملي حاکمیت او ځمکني بشپړتیا، د افغانانو د ملي یووالي د ساتنې او تینګښت څخه دفاع کوي، د ملي ګټو د تهدید په صورت کښې دټولو نورو ګوندي، طبقاتي، قشري، صنفي، قومي، قبیلوي، سمتي او محلي ګتو د پاسه د نوموړو ګټو پر رجحان تاکید کوي.**

**- د معاصر مدني ژوندانه د تامین، د ټولو اقوامو، د مذاهبو د پیروانو او دهېواد د مختلفو سیمو د اوسیدونکو په مناسب او بي له تبعیضه ګدون سره د سیاسي ټولنیزو اوفرهنګې دموکراتیکو بنیادونو تاسیس او پیاوړتیا اړین ګني، د قانونیت له ټینګښت، د دموکراسۍ د اصولو له رعایت، د سیاسي کثرت ګرايي، د آزادو مستقیمو، سري، مساویانه یوه دا رنګه ټاکنو څخه ملاتړ کوي چه په هغوۍ کښې هیڅ سیاسي ځواک او ټولنیزه ډله د ښځینه او نارینوو په ګدون د مساوي حقوق (دیوه تن یوي رايۍ) څخه بې برخې او مستثنی نه وی. د دي ترڅنګ ګوند پردي عقیده دۍ چه سیاسي حاکمیت د افغانستان په اولس پورې اړه پیدا کوي. دا د افغانستان خلګ دي چه حق لري د قانوني ټاکنو له لیارې د حاکمیت د مشروع بدلون په اړه پریکړه وکړي. له همدې امله ګوند د غیر قانوني او نا مشروع لیارې دقدرت د لیږد له هغې جملې څخه د زور او وسلې کارونې، توطئې او کودتا سره مخالف دۍ اوپه ګوند کښې د نظامېګرانه تمایلاتو د بشپړ نفی کولو ملاتړۍ دۍ. زمونږ په عقیده، قانونې نظام هله بشپړیړي، کله چه د افغانستان ټول وګړی او افغاني ټولنې بنیادونه د دولتي مقامونو او ارګانونو په ګدون د قانوني متقابلو حقوقو او مسؤلیتونو لرونکي وي او قانون د دوۍ د پاره په یوشاني بې له توپیره او تمایزه پلۍ شي .**

**- لویه جرګه د وطن ګوند له نظره د اهمو مسایلو په برخه کښې د پریکړو په موخه د افغانستان یو سیاسي عنعنوي او لرغونۍ بنیاد ګنل کیږي چه دموکراسي له مقتضیاتو سره په همغږي کښې دهغې د غړو د رابلنې او**

**۷**

**ترکیب د طریقو او دهغې دکار د محتوا او تصمیم نیونې د طرزالعمل د ټاکنې پوره ملاتړ اړین دئ .**

**په همدې ډول موږ د جرګو جوړولو څخه او په مرکز او ټولو سیمه ایزو واحدونو کښې د دولتي جوړښتونو د واحد ارګان په بڼه د قدرت او دولتي ادارو جوړوني دفاع کوو او د دوۍ د مسؤلیت په برخه کښې د اقتصادي، ټولنیزي او فرهنګي مسئلو د حل په موخه نوموړو جرګو ته د قانوني صلاحیتونو دلیږد په هکله د اړین اقدام ملاتړ کوو.**

**- ګوند د ملي نوامیسو د ساتنې او حراست په خاطر د اړین کمیت له مخې د ملي اردو جوړونې په هغه صورت کښې حمایت کوي چه هغه د آزمویل شوي او تجربه لرونکي پرسونل او همدارنګه د مسلکي تحصیل لرونکو کادرونو د جذب له لارې شونۍ شي او په عین حال کښې د ملي یووالي سمبول او پر ټولو اړینو تخنیکي تجهیزاتو سمبال وي.**

**ګوند پر دي نظر دۍ څو د کورني اختلاف وړ مسئلې او ستونزې د سیاسي لیارې په صلح آمیزه او عادلانه توګه حل او فصل شي . ګوند همدا ډول د بهرنیو تهدیدونو د تضمین شوي مخنیوي په صورت کښې د ملګرو ملتونو تر نظر لاندې د موافقه لیکونو د امضاء کولو او نړۍ والو معتبرو تضمینونو له لیارې د افغانستان د بې طرفي د اصل او دهغه د غیر نظامي کولو پوره ملاتړ کوي .**

**- ګوند دي حقیقت ته په اعتماد سره ویلای شي چه د یوه ګوند یا سیاسي ځواک د پاره دا کار ناشوني دۍ څو د هېواد د اوسنۍ ستونزې حل او په اوسنی پړاو کښې د مطروحه سیاسي، اقتصادي او ټولنیزي موخو ته دی لاس رسۍ په یوازېتوب تر لاسه کړی، ګوند له نورو ګوندونو، ټولنیزو جورښتونو، فرهنګې مرکزونو، علمي او اکادمیکو مراجعو او مدني ټولنو پلوي ملي او با اعتباره ټولنو او شخصیتونو سره د ګډ هاند پر اصل معتقد دۍ او د همدې موخی د ترلاسه کولو دپاره سیاسی جبهې اوهمدا شاني د سیاسي ائتلافونو د جوړیدنې څخه خپل ملاتړ په داګه کوي او د هغه د عملي کولو په لار کښې خپل مجاهدت اعلانوی .**

**۸**

**په ټولنیز ډګر کښې :**

**د وطن ګوند د هغې ژمنتیا له مخې چه د هوسا ټولنې د جوړیدو، ټینګښت، براختیا او د هغې د ارزښتونو د ژورتیا او مدني جوړښتونو د رامینځ ته کیدو په لیار کښې د مبارزې پرمخ وړونه لري، په ټولنیز ډګر کښې لاندینیو اهدافو ته لاس رسۍ په پام کشۍ لري:**

**- د افغانستان خلک چه د بیلو بیلو اقوامو څخه متشکل دۍ، باید د افغانستان دسیاسي او ټولنیزو بنستونو په جوړښت کې د هغوي د شتوالي عینیت په عادلانه او دموکراتیک ډول قوي انعکاس ولري. ګوند هر ډول اتنیکي، زبني ، سیمه ایز او مذهبي تعصب او تنګ نظری او همدارنګه د هغو څخه سیاسي ناوړه کار اخیستنه او یا له غرض څخه ډکې خارجی لاس وهنې غندی او محکوموی چه د خلکو ترمینځ د دښمني په موخه تر سره کیږي.**

**- ګوند له هغه سیاست او تدبیرونو څخه چه د ټولنیزو خدمتونو لکه : د روغتیایي خدمتونو، وړکتونونو، د شیدو خورو ماشومانو ساتنځایونو، کورجوړولو، پارکونو، استراحت ځایونو، بدني روزنځایونو او ټولو هغو ودانیو او تاسیساتو له جوړونې څخه چه د ځوانانو، ماشومانو، د ډیر عمر خاوندانو د بوختیا د پاره جوړیږي، همدارنګه د متقاعدینو، معلولینو او معیوبینو د ژوندانه، شتمنۍ، ملکیتونو او نورو د پاره د بیمې رامینخ ته کولو، له تبعیضه پرته له معیوبینو، معلولینو، د جګړې د قربانیانو له کورنیو، هېواد ته د راستنیدونکو سره د مرستې او تعاون د سرته رسولو، ښخو ته دحاملګي د وخت د حقوقو د ورکړي، د مور او ماشوم څخه د ټولو حمایوي او مرستندویه تدبیرونو د سر ته رسونو، د کوچیانو د ټولنیز ژوندانه د ښه کولو په موخه په لمړي سر کښې د دوۍ د ځای پر ځای کیدو او سرپناه، د کار موندنې، روغتیایی خدمتونو له ښوونې او روزنې څخه ننګه او ملاتړ په ډاګه کوي. ګوند د دولت لخوا د بي شتو او غریبو کورنیو د پاره د وړیا خدمتونو له برابرولو څخه ملاتړ کوي.**

**- د طن ګوند د فکر او بیان د آزادی، دکورنیو د حریم او د پُستی او مخابراتو مصوونیت، د شغل او مسلک له آزادي تاکني، د کار له حق، په هر**

**۹**

**ځای کښې د خپلې خوښې سره سم د ژوند کولو له حق، د آزاد سفر کولو له حق، د انتخابولو او انتخابیدلو له حق، به سوله ایز ډول د ټولنو د جوړیدو له حق، د ټولنیزو جوړښتونو د رامینځ ته کیدو: د صنفی او مسلکي اتحادیو او ټولنو د جوړیدو له حق، په ځانګړي توګه د کارګرانو، بزګرانو، ښوونکو، محصلانو او ټولو فرهنګی برخو د کارکونکو د اتحادیو، د ځوانانو د سازمان، دبشري حقوقو د دفاع له انجمنونو له هغې جملې څخه د ښخو له حقونو، د معلولینو او معیبوبینو د حقوقو او ژوندانه د چاپیریال څخه ننګه خپله دنده ګني. ګوند مکلفیت لري څو د ټولو ناوړه دودونو پر خلاف مبارزه وکړی، په هیڅ بڼه د هېواد د اوسیدونکو حقونه تر ګواښ لاندې رانه شي .**

**- ګوند د هر ډول جنسی تبعیض او د ښځو پروړاندې د تاوتریخوالي او د هغوی د جبری واده کولو سره مخالف دۍ، د مدني ژوند په ټولو برخو (سیاسي، ټولنیز، اقتصادی او فرهنګي) کښي د افغانستان د ښځو له رغنده او فعال ګډون څخه ملاتړ کوي. موږ د آګاهو او مخکښ ښځو له سازمان ورکړشوو مبارزو څخه او له هر ډول ستم څخه دښځو د خلاصون او هغوي ته د ټولو حقونو له ورکړي څخه ننګه کوو.**

**- مونړ پر دې باور یو چه مهاجرین او هغه افغانان چه د هجرت په اوږده موده کښې له هېواد څخه بهر زیږیدلي او یا يي دبهرنیو هېوادونو تابعیت لری، د افغانی ټولني نه بیلیدونکي برخه او د افغانی ټولنی د ارزښتمني پانګې، ستره برخه ګڼله کیږي. ګوند د دوۍ د فرهنګي ټولنود فعالیتونو او ددی فعالتونو له پراختیا څخه، چه د افغاني ارزښتونو د ساتلو په موخه تر سره ګیږی او همدا رنګه د دغو هېوادوالو له حقونو او ګټو څخه، د دوۍ د دوه ګوني تابعیت په شمول، ننګه او ملاتړ کوي او پردي عقیده دۍ چه نوموري کړنې او تدبیرونه کولاي شي، ددغو هیوادوالو سیاسي، اقتصادي او فرهنګي اړیکې له مورنۍ او اصلي ټاټوبي ( افغانستان ) سره د تل د پاره پیاوړي او غښتلي وساتي.**

**په اقتصادي دګر کښی :**

**- دوطن ګوند معتقد دۍ چه د مختلط اقتصادي نظام او اقتصادي آزادي ته درناوي، د بازار د معقول میکانیزم د کړنو دپاره د معقول چاپیریال د رامینځ ته کولو، د کمیت د ډیرښت او د تولید د کیفیت(دکار ویش او تخصصی**

**۱۰**

**کونې، د کار د افزارو د ښه والي او اغیزمنتیا، د سیالۍ او شخصي ګتې د اغیزمنې هڅونې او معقولي پارونې) د ښه والي د تولید د متشکله عواملو پر عناصرو (د کار پر نیرو، د اوومو موادو او د کار د افزارو په موخه د مجموعي پانګې پر حجم، د کار ځای پر کرائیي او د تولید د پروسې پر مدیریت) د اضافي ارزښت د عادلانه ویش، درۍ ګونو اقتصادي سوالونو (کوم اجناس تولید او تورید کړل شي؟. دغه اجناس څنګه تولید او تورید کړل شي؟. د نوموړو اجناسو متقاضیان څوک دي؟. ) او د اقتصادي ودې او پر مختک پلانول په ځانګړي توګه دسترو زیر بنائي تاسیساتو د جوړونې په برخه کښي د هغه ارشادي نظام پر بنسټ فعال اقتصادي نظام انسجام مومی چه د متشکله عناصرو ترمینځ د داخلي تعادل څخه به برخمن وي او د تولید د کچې د لوړاوي، د پانګې د زیادښت او په هېواد کښې د فقر د کچې د راټیتیدنې سبب ګرځي .**

**د وطن ګوند پورتنیو اصولو ته په کتوسره لاندینیو اقتصادي موخو د لاسرسي په منظور مبارزه کوي :**

 **- وطن ګوند د افغانستان د بیا جوړونې له بهیر، د همدې بهیر د چټکتیا، پراختیا، ژورتیا او د هغه د ننه عناصرو د غوره فعالونې، د مختلفو اقتصادي سیستونو د ګدې همغږي او فعالیت د اصل، د ملی اقتصاد په مختلفو (دولتي ، خصوصی ، مختلط او کوپراتیفي) سکټورونو او صنفي، کرهنیزي، مالداري، سوداګرۍ، بانکداري، ترنسپورت او مواصلاتو، ساختماني، توریزم، نشراتو، رادیو تلویزیون او سینماتوګرافي، ښوونې او روزنې، څیرنیزو موسساتو او نورو ډګرونو کښې د ډول ډول پانګې جلبونې او دهغو څخه د اعظمي مطلوبي ګتې اخیستنې چه د بشري پراختیا د شاخصونو پر بنسټ د ولسونو د ژوندانه د سطحې د کیفي لوړیدنې او د نړۍ والو معیارونو سره سم دهېواد د (ښاري او کلیوالي) اتباعو د مادي او معیشتي کچې د متعادلي لوړیدنې او د بازار اقتصاد د معیارونو له مخې د عامه هوسا ټولنې د اقتصادي اساساتو د ټنګښت اغیزمنتیا پکښې متصوره وي، بشپړ ملاتړ څرګندوي .**

**- وطن ګوند په داسې حال کښې چه پر کانونو او نورو د ځمکې لاندې زیرمو، ځنګلونو او لرغونو آثارو د دولتي ملکیت د تامین ملاتړ کوي د خصوصي پانګې د پیاورتیا، هغې ته د اغیزمنې ارتقاء ورکونې، دپانګو د**

**۱۱**

**راجلبونې او په دي اړوند د بهرنیو مرستو د ترلاسه کولو، د هېواد د جګړه ځپلې اقتصادي بیارغونې په بهیر کښې اوسیدونکی افغاني پانګوالوته د لمړیتوب د حق د ورکړي، او دهغوئ دباره د آسانتیاوو د برابرولو او په دی هکله د حقوقي سرچینو پر تنظیم، معتقد دي موږ د انساني نیرو او استعدادونو څخه د اغیزمنې ګتې اخیستنې په موخه قانوني صراحتونو (د پانګې اچونې د قانون ، د کار د قانون او د هغو جښي بیمو) ته په کتو سره د عادلانه معاش د ټاکنو ، د دولتي او خصوصي ادارو د کارمندانو او کارګرانو دپاره د ټولنیزو بیمو له جوړونو څخه خپل ملاتړ په ډاګه کوو .**

**- د ګوند د کرنې او مالداري سکټورونه د هېواد د اقتصادی ودې بنسټیزه برخه بولي . د ځمکو او اوبو د عادلانه ویش غوښتونکۍ او پر دئ باور دئ چه د مالداري او کرنې سکتور په مرکز کښې قرار لري. موږ په همدې منظور د هغو تدبیرونو څخه چه د کرنې د پاره د ځمکو د بیا برابرولو د جګړه ځپلي اوبو لګونې د سیستم له بیارغونې چه له ځمکو څخه د حاصلاتو د اخیستلو په مقصد تر سره کیږي، همدارنګه د شن‍‍‍‍‍‍ډو او نا آبادو ځمکو کرنې ته د هغو د آماده کولو څخه ملاتړ کوو، همدارنګه د کرنې او مالداري، د میکانیزه فارمونو، د کمیاوي تخمونو برابرول او د هغو ویش، د وترنري خدمتونو او د څړ ځایونو مهیا کول، د اوبو له سرچینو څخه په عادلانه ډول د چاروتنظیم، د ځنګلونو بیا رغونه، هغو ته پراختیاورکول او ورڅخه په فني توګه اقتصادي کار اخیستنه، ‌د نادرو او لږلیدو حیواناتو د نسل ساتنه، دطبی بوټو او د میوه ارونکو باغونو پراختیا، د زراعتي محصولاتو پروسس او بازار ته د زراعتي محصولاتو وړاندې کول**

**هغه مهمې دندې ګڼلي کیږي چه زموږ دهېوادوالو د ژوندانه کچه لوړوي .**

**موږ د دي غوښتونکي یو څو د کرنیزو سکتورونو له انکشاف او پرمختیا سره متناسب د لږ ځمکو او بي ځمکو بزګرانو او کارګرانو په ژوندانه کښې ښه والي رامینځ ته شي. ګوند د دي هدف د ترلاسه کولو په نیت د تولیدي، کرهنیزي، خدماتي او استهلاکي کوپراتیفونو جوړول او د کرهنیزي، خدماتي او استهلاکي کوپراتیفونو جوړول او د کرهنیزو کارګرانو او ټولو زیار ایستونکو په ګټه د هغو کارونو د کار اساسي لوري ګني .**

څرنګه چه د کرهنی او مالداری سکتورونه نشی کولای چه د بزګرانو او مالدارانو د مسلکی پوهاوی او د هغوی په وسیله د عصری وسایلو د پکار

۱۲

اچونی مهارتونه او د کار پرمختللی طریقو د سمبالوو پرته ترسره شی، لدی کبله مونږ د بزګرانو او مالدانو او په تیره بیا د ځوانو بزګرانو او مالدارانو د مسلکی پوهاوی د کچی د لوړتیا څخه ننګه کوو.

**- ګوند د صنایعو د سکتور پرمختیا په لمړي سر کښې د سپکو صنایعو، لاسي صنایعو، مستظرفه او کیمیاي صنایعو وده دهېواد د اقتصادي پرمختګ، وزګارو خلکو ته د کار موندنې او د صادراتو د کچې د لوړتیا په کار کښې غوره ډګرونه په نښه کوي .**

**همدارنګه ګوند دښار او کور جوړول په ځانګړي توګه د ښار جوړول، د مسکن برابرول چه د کانالیزاسیون د سیستم لرونکي وي، د مخابراتو د مودرنو شبکو پراختیا، د ځمکني او هوائي ترانسپورت او لویو لارو جوړول او ترانزیت تنطیم، د توریستانو د سیاحت د اړینو شرایطو برابرول، په اقتصادي برخه کښې د مهمو دندو په قطار کښې حسابوي. له انرژی د سترو سرچینو( تر ځمکي لاندې د نفتو زیرمې، د ګازو، سیندونو، د لمر او بادي نیرو) څخه د افغانستان د خود کفائي په لیار کښې ګټه اخیستنه، د اقتصادي پرمختک غوره کاري استقامت حسابیږي. د برښنا د شبکو پراختیا او ښارونو او کلیوته د ګازو او روغتیائي د څښاک د اوبو رسول هغه اړيني پرمختیائي لارې دي . کومې چه ولسونه په اوسنيو شرایطو کښې ورته شدیده اړتیا لري.**

**- موږ په داسې حال کښې د پولي سیاست پر ټاکلو ټینګار کوو چه د بانکي خدمتونو پراختیا، د بانکونو سمبالتیا په نوي تکنالوژي او په بانکونو کښې د حساب لرنې حق په هغه کښې په غوره سره په پام کښې نیول شوئ وي . دا ځکه چه دا ټول اقدامات د بهرنیو اسعارو راجلبول، د پولي دوران په چټکتیا او په اقتصادي ډګر کښې بشپړ تحرک او خوځښت رامینځ ته کوي .**

**- ګوند د مترقي مالیو له پرمخ تللي سیستم او د ګمرکونو له واحد سیستم څخه دفاع کوي او پردې باور دي چه په نوموړي برخې کښې د وړو مسلکي، ژمنتیا لرونکو او پرهیزګارو کادرونو استخدام کولاي شي، د ملي عوایدو د کچې د لوړتیا په کار کښې ګټور ثابت شي. دولت نشي کولائ د اقتصادي بیارغونې او ټولنیزي پرمختیا پرته، د هېواد اقتصاد پیاوړئ کړي. د دي هدف د تر لاسه کولو مهم اقدام د ټول اقتصادي ماشین موډرنیزه کول او له اداري فساد سره د قاطع مبارزې پر مخ وړل ګڼل کیږي .**

 **۱۳**

**په فرهنګې ډګر کښې :**

**زموږ لرغونئ فرهنګې میراث د دیني عقائیدو انعکاس، وطندوستی، سوله او خپلواکي زموږ د انسان دوستي وجوهات جوړوي. زموږ فرهنګي ارزښتونه په افغاني ټولنه کشې د ټولنیز خوځښت ستره قوه ګڼله کیږي چه د همدې ارزښتونو په چوکاټ کې د یوه افغان شخصیت د هغه د ژوند له نورو ارزښتونو سره غبرګون مومي. د وطن ګوند پر دي باور دئ چه د نوموړو ارزښتونو شلیدنه، فردي او ډله ایز له ځانه پردیتوب رامینځ ته کوي، له همدې امله موږ خپل فرهنګي سیاست د همدغو ارزښتونو پر بنسټ دا رنګه مرتبوو او تنظیموو چه د بیلا بیلو سیمو اوسیدونکو وروڼو قومونو د فرهنګ پرمختیا او غوړیدنه د ملي فرهنګ دیوې برخې په توګه د نړۍو وال فرهنګ له ارزښتونو سره په پام کښې نیول شوي وي .**

**موږ پر دې باور یو چه :**

**- د اسلام مقدس دین د افغانستان دخلکو د اکثریت دین دئ چه دافغانستان د ټولو خلکو د معنویت په پیژندو او تشخیص کښې د ستر ظرفیت او انګیزې لرونکئ دئ، ګوند همدې ټکي ته په پام سره خپل فرهنګې سیاست د اسلام د مقدس دین د ارزښتونو په رڼا کښې لکه : عبادت، معنوي پاکوالي، تقوا او پرهیزګاري، رښتینولي، خیر او خیرات، صدقه او ذکات، مرسته او همدردي، سوله او پخلاینه، ورورئ او برابري، زړه سوئ او شفقت، مرسته او دوستي، ښځوته درناوئ، دکور او چاپیریال د مادي او معنوي پاکیزګي، حلالو ته پاملرنه او له حرامو او ناروا ځني ځان ژغورنه، پر نر او ښځي د علم د زده کړي پر اړتیا او د هغې په فریضي ټینګار، د لویانو درناوئ، پر ماشومانو شفقت، له ګاونډو سره د ښي او نیکي اړیکې لرل، همدارنګه د ټولو ادیانو له پیروانو سره د مناسب سلوک لرنه، اړین او ارزښناک ارزوي .**

**د دي په څنګ کښې ګوند د سیاسي موخو د تر لاسه کولو دپاره له دیني ارزښتونو څخه د ناوړه کار اخیستنې جدي مخالف دئ .**

**۱۴**

**- د وطن ګوند د پاره د متخصصینو، مسلکي کادرونو او کار پوهانو ستر او ارزښتناک رول او اهمیت د پوره درک وړ دئ. په لړئ سر کښې د ښوونیزو موسسو د چتکي رغونې، تحصیلي او څیړنیزو موسسو له نویتا به او بیارغونې څخه خپل پلویتوب په داګه کوي .**

**په دي هکله د ښوونې او روزنې، مسلکي او لوړو زده کړو د سیستم له رامینځ ته کولو او پراختیا سره په هغه صورت کښې چه کرهنیزئ، مالداری، صنعتي، ساختماني، د کانونو را ایستنې او نوري اداري، علمي، څیړنیزي، مالي او هنري چارې چه د هر یوه سکتور د اړتیا له مخې په پام کښې نیول شوي وي، خپله همغږي اظهار وي .**

**مونږ دخپلو هېوادوالو د لوڼو او زامنو د پاره د لمړنیو زده کړو او منځنیو زده کړو د حتمی توپ او وړیا کول، لوړي او مسلکي زده کړي په وړیا ټوګه، خو چه د داوطلبانو له علاقمندي او استعداد سره تړاو لري او همداشاني د تحصیل د پاره د زیاتو شونتیاوو او غوره شرایط د برابرولو پلویتوب کوو. په علمي، تخنیکي، ادبي او هنري برخو کښې او هغو تدبیرونو ملاتړ کوو چه د علمي لاسته راوړنو (کشفیاتو، اختراعاتو او ایجاد ګریوي) د ارزښتونو څرګندویه دي. به همدې توګه ګوند د علمي، ادبي او هنري انجمنونو د جوړیدو چه د ډله ایزې ارادي ښکارندوئی کوي او د روڼ آندو د استعدادونو کانون شي، د ښوونیزو موسسو د تحصیلي سیستم په چوکاټ کښې او همدارنګه له هغو تشویقي تدبیرونو څخه چه په هېواد کشې د حیاتي سواد د پاره اغیزمن ثابت شي ، پوره ملاتړ په ډاګه کوو .**

**- د وطن ګوند باور لري چه له موزیمونو، د ملي ګالری، ملی آرشیف، کتابتونونو، د موسیقی و د هنر خزانی څخه دغلا شوو آثارو بیا راټولونه او د تاریخي ابداتو ترمیمولو ته ژوره پاملرنه د دولت له اهمو دندو څخه شمیرل کیږي، په دی هکله هاند او هڅه دافغاني ټولنې د ټولو ملي بنسټونو دنده تشکیلوي، څو د نړۍ والي ټولنې په مرسته اړین اقدامات تر لاس لاندې ونیسي .**

**- مونږ پر دې باور یو چه هنر دښمنه اندیښنو، ډیر ستر زیانونه هنري زیرمو او سرچینو ته رسولي او دهنرمندانو پر روح او روان ئې ناوړه اغیزه**

**۱۵**

**ښندلي ده. له همدې امله اړین ګڼو څوموسیقي، تیاتر، سینماتوګرافي، مجسمې جوړونه، انځور ګری، رسامی، میناتوری، شبکه کاری، حکاکی، خطاطی، په هېواد کې د ټولو رایجو ژبو د ادبیاتو بډاینه او د خلکو فلکلور ته ژوره پاملرنه واړوله شي .**

**- افغانستان د نامتو او تاریخي قهرمانانو او پهلوانانو د روزنې زانګو ده. د افغانستان ځوانانو تیر وخت او اوس هم په ډیرو محدودو امکاناتو سره ډیرو ښکلي سپورتي مهارتونو ته تبارز ورکړئ، چه د جګړې په موده کښې دغو لاسته راوړنو ته هم د نورو ټولو اقتصادي او ټولنیزو ډګرونو په څیر زیان رسیدلئ دئ. دهمدې زیانونو د جبران او د ځوانانو د سالم مصروفیت او د دوئ د استعدادونو د غوړیدو په نیت موږ د دولت او خصوصی سکتور د هر اړخیزو تدبیرونو او کړنو سرته رسونه، د سپورتي تاسیساتو، بدني روزنې د وسایلو او جامو برابرول، د کادرونو او سپورتمینانو روزنه او پالنه، د ورزشی کلپونه جوړونه، سیمه ایزو سپورتي سیالیو ته سازمان ورکول، د سیمه ایزو سپورتونو و ملي سپورتونو او لوبو د پاره د امکاناتو برابرول، د ځوانانو د دماغي او جسماني سالمې ودې په برخه کشې اغیزمن اقدامات ګڼل کیږي.**

**زمونږ د ګوند له نظره د سپورتي کلپونو جوړول، په بهرنیو او نړۍ والو سپورتی سیالیو کښې ګدون او د بهرنیو هېوادونو سپورتمینانو ته په افغانستان کښې د ننه په سپورتي سیالیو کښې د ګدون د پاره د بلنو او امکاناتو برابرول، د ډیرو ارزښتناکو او اغیزمنو فعالیتونو په قطار کښې راخي.**

**موږ عقیده لرو چه د افغانانو محلي سپورتونه د ودې او پراختیا د ستر ظرفیت لرونکي او همدارنګه نړۍ والو ته د هغه د ورپیژندلو او د هغو د رواجولو د غوره جاذبې لرونکي دي چه باید ورته پاملرنه وشي .**

**د بهرني سیاست په برخه کښې:**

**د وطن ګوند د ملي ګټو د ټنګښت او ساتنې پر بنیاد او همدارنګه د معاصرې نړۍ نویو ابعادو پیژندو ته په کتو سره چه دهغه عمده ځانګړتیاوې نړۍ والې مرستې او همکاري د بشریت د پایښت، د نړۍ والو مسئلو سوله ایزه او سیاسي حل او د سیمه ایز کړکیچ او هېوادونو تر مینځ د اختلاف د**

**۱۶**

**هوارې او همدارنګه د هېوادونو تر مینځ د اقتصادی، فرهنګي او ایکولوژیکی همکاریو د تامین د متقابلو مشروعه ګتو د رعایت او دبشري عامه ګټو سره سمون ولري. خپل بهرني سیاست د لاندیني اصولو پر اساس تنظیموی:**

**- د وطن ګوند د افغانستان د بهرنیو اړیکو پراختیا او انسجام د مساوي حقونو پر بنسټ، دیو او بل په کورنیو چارو کښې د نه لاس و هنې او متقابلو ګټو ته د درناوي، پر اصولو ولاړې اړیکې او روابط ستائي او دهغو د پیاوړتیا په کار کښې مرسته او ملاتړ اړین بولی، له ګاونډو هېوادونو سره دښو او نیکو اړیکو په پام کښې نیولو د هغو تیګښت، ښه ګاونډیتوب چه یو د بل په کورنیو چارو کښې لاس وهنه شتون ونلري، له یوه او بل سره د مرستې او تعاون د روحیي د پیاوړتیا او د ستونزو د سوله ایز (له پولو څخه د راپورته شوو ستونزو په ګډون) دداسی حل غوښتونکی دی چه د تاریخي حقایقو او نړۍ والو معیارونو سره بشپړ سمون او د ملګرو ملتونو تر مشرۍ او لارښوونۍ لاندې سرته رسول کیږی.**

**- د وطن ګوند د ناپیلیتوب د غورځنګ د غړو هېوادونو او د اسلامي کنفرانس د غور هېوادونو سره د نژدې اړیکو د تامین او تداوم او همدارنګه له نوموړو هېوادونو سره د متقابلو سیاسي، اقتصادي او فرهنګي مرستو د ملاتړ کوي او په نړۍ والې سولې او سیمه ایزو کړکیچونو په هوارۍ کښې د دوي داغیزمن نقش علاقمندي څرګندوي.**

**- د وطن ګوند د ملګرو ملتونو په سازمان کښې د افغانستان د پراخې اغېزمنې او ګټورې وندې لرني پلوي دئ او نړۍ والو اصولو او میثاقونو د اصل پردرناوي اوتعمیل تاکید کوي. زموږ ګوند پر دې عقیده دی چه د متقابل درناوي اصل ته په کتو سره ټولو نړۍ والو میثاقونو او معیارونو درناوئ د افغانستان د دولت په وسیله زموږ د هېواد نړۍ وال پرستیژ لوړوي.**

**- دسولې څخه د دفاع ننګه، د لمسونکو او جګړه ایزو سیاستونو غندنه، د ډله ایزې وژنې، کیمیاوي ذروي او بیولوژیکي وسلو له مینځه وړنه او د سیاسي او اقتصادي ثبات هدف ته به سیمه او نړۍ کښې رسیدنه زموږ د ګوند د سوله ایزې او اغیزمنې تګ لارې محوري ټکي جوړوي. موږ د ذروي وسلو شتون په سیمه او د افغانستان په ګاونډ کښې نه یواځې دا چه د خپل**

**۱۷**

**هېواد د پاره ستر خطر ګڼو بلکه د نړۍ والې سولي په لیار کښې ستر خنډ او دنړۍ والي سولې د پاره ستر خطر دئ.**

**دا خکه چه د دغو وسلو شتون په داسې سیمه کښې چه د نشه اي توکو د نړۍ وال مافیایي فعالیت، نړیوال تروریزم او بنسټ پالنې پر کانون او ډګر اوښتئ دئ، کیداي شي چه (لکه څنګه چه پیښو ښودلي ده) د ذروي، کیمیاوي، بیولوژیکي وسلو د خرڅلاو او قاچاق او د همدو وسلو پوهې او علم ته د لاس رسۍ په نړۍ وال مرکز هم واوړي.**

**له دي کبله موږ د ټولو هغو تدبیرونو او هلو او ځلو ننګه او ملاتړ کوو، کوم چه د جنوبي آسیا حوزه په ځانګړي ډول د افغانستان ګاونډي هېوادونه له همدې وسلې څخه بې وسلې کوی.**

**- د وطن ګوند د نړۍ والو اړیکو په ډګر کښې د عادلانه اقتصادي اړیکو د ټینګښت پلویتوب کوي. د دي اصل په پام کښې نیولو سره په اقتصادي، سودا ګریزو، ترانزیتي، ترانسپورتي او ګمرکي نړۍ والو اتحادیو کښې د فعال او اغیزمن ګدون تائید د افغانستان په ګټه بولي.**

**د وطن ګوند د بلاعیوضه مرستو، پانګونې او د بهرنیو کریدیتونو څخه چه د بیارغونې ، ټولنیزي او اقتصادي پراختیا او پرمختګ په منظور تر لاسه کیږي په دي شرط ننګه او ملاتړ کوي چه د سیاسي او ایدویالوژیکي اغیزو څخه لیرې او د بې غرضه مرستو او متقابلو ګټو پر بنسټ بنا وي. مونږ پر دې باور یو چه په افغانستان کښې جګړه او ټولې ورانۍ د بهرنیو پر له پسې لاسوهنو په پایلو کښې رامینځ ته شوي او اوس هم هغه دوام لري . زموږ خلک حق لري څو د نړۍ له لویو پانګوالو هېوادونو، ګاونډیانو، نړۍ والو موسسو، جوړښتونو او سیاستوالو وغواړي چه د افغانستان په بیارغونه کښې پراخه او اغیزمنه برخه واخلي او خپله وجیبه سرته ورسوي.**

**و من الله التوفیق**